Gandia acull la Taula de Promoció i Empreses Turístiques Locals
12 desembre 2019

## Gandia acull la Taula de Promoció i Empreses Turístiques Locals12 desembre 2019Última actualització: 14 juliol 2025

![](../gestion/img/_AO_4260-copia.jpg)  
  

La Casa de la Marquesa ha acollit aquest matí la celebració de la Taula de Promoció Turística i Empreses de Serveis Turístics Locals, amb l'objectiu de connectar aquests dos àmbits en la pràctica per optimitzar la seua gestió i la projecció en el sector.

València Turisme, marca turística de la Diputació de València, està organitzant setmanalment jornades comarcals en diferents municipis del territori per informar a tots els tècnics municipals i empresaris locals dedicats al turisme sobre com participar i beneficiar-se de les accions i iniciatives del Patronat de Turisme de València per tal d'assolir els seus objectius amb el major èxit possible en l'àmbit nacional i internacional utilitzant les eines on line i off line de què disposa l'ens a més de la participació en 12 fires internacionals i altres setembre nacionals.

La jornada ha reunit prop de 50 empresaris i representants municipals de les comarques de la Safor i la Vall d'Albaida, i ha comptat amb la participació del diputat de Turisme, Jordi Major; el regidor delegat de Turisme a l'Ajuntament de Gandia, Vicent Mascarell; i del director de València Turisme, Evarist Caselles.

Després de la trobada, el Mascarell ha destacat la importància d'aquestes iniciatives, ja que suposen "_una forma d'apropar la nostra marca paraigua a empresaris i corporacions i conéixer tot el que València Turisme pot aportar-nos com a administració a l'hora de projectar la imatge de Gandia a diferents espais_".